《舟中观渔人举网再赋》
明代·胡应麟

宁知濠濮思，咫尺在楼船。水镜冰鳞跃，霜刀玉鲙传。

鳌矶东海上，鲈网太湖前。后夜披裘去，寒星帝座悬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。